כאשר מדובר בתיק עם ראיות נסיבתיות, הכוונה היא שאין ראיה ישירה שמוכיחה את אשמתו של הנאשם בביצוע עבירה (כמו צילום של הנאשם מבצע את העבירה, עדים שראו אותו מבצע את העבירה או הודאה של הנאשם). בהליך הפלילי – כאשר אדם מורשע, המשמעות היא שבית המשפט קבע שהראיות לפניו הוכיחו שהנאשם אשם מעל לכל ספק סביר. לכן, תיק עם ראיות נסיבתיות הוא תיק קלאסי שבו עורך דין פלילי מקצועי יכול לתת הסבר חלופי לראיות הנסיבתיות, כאשר מספיק לטעת ספק בראיות התביעה על מנת שהתיק יסתיים בזיכוי.